Cond zij allen lieden dat joffrouwe mabilie uuten lyemighen
dochter claes wijlen uuten lyemighen in pncien der scep
van loeven gestaen heeft begheert gewillecoert en geconsenteert
dat jacop uuten lyeminghen huer brueder die met scepenen
brieven van loeven alle huerd goede mechtich is uut machte
ende metten selven beleide nae dat sij biden wille ons hen
aflivich sal wesen volvue ende doen volschiede de pointen
hier nae genoempt Inden iersten dat jan uutn lyemighen
sone des voirscr jacops uuten lemrighen hebbe erflic en
emermeer alle alsulke goede als sij liggende heeft gehadt
ende liggen inde prochie van linthre ende dair omtret
Ende dat jacop uuten lyemighen sone des vors jacops hebbe
ende behoude erflic alle huer andre goede hoedanich die
sijn oft te wat plaetsen sij sijn gelegen uutgesceiden dat
joffrouwe beatrijs dochter des vors jacops hebbe alsulke
viventwintich sacke corens als joffrouwe mabilie vors jarlix
geldende heeft op tgoet staetrode jacops huers brueds vors
Behalven dien dat de selve jacop de vader sijn tocht
hebben ende behouden soude in allen den goeden ende erfpachte
vors sinen leefdach langc Item dat de voirs jacop huer
brueder betaelt wordde van lxxxix rinscher gulden dair
vore hij sijn erve van huen weghen gesedt heeft en
sij hem sculdich is ende dat te michlen betaelt worden
die viventwintich rinsscher guldene en elff clinckarde
die sij aldair seeght sculdich te wesene Voertaen dat
biden voirs jacoppe ende metten voirscr brieve gereict
worde de have hier nae bescreve wesende te deser